Հավելված

Կապան համայնքի ավագանու

 11  փետրվարի 2025թ N -Ա որոշման

**ՀԱՄԱՅՆՔԱՅԻՆ ՄԱՍՀԱՆՈՒՄՆԵՐԻ ԾԱԽՍՄԱՆ ԾՐԱԳՐԻ ՀԱՇՎԵՏՎՈՒԹՅՈՒՆ**

**ՀՀ Սյունիքի մարզի Կապան համայնքի Կապան համայնքի Արծվանիկ ազդակիր բնակավայրում**

**Համայնքային մասհանումների ծախսման իրականացված ծրագրի մասին**

<<Տեղական ինքնակառավարման մասին>> օրենքի 11-րդ հոդվածի 5-րդ մասի 4․1-ին կետով սահմանված՝ համայնքային մասհանումների ծախսման ծրագրի (այսուհետ՝ ծրագիր) անվանումը

**Կապան համայնքի Արծվանիկ բնակավայրի խմելու ջրամատակարարման ապահովում**

**1․ ԾՐԱԳՐԻ ՀԱԿԻՐՃ ՆԿԱՐԱԳՐՈՒԹՅՈՒՆԸ**

**Ծրագրի իրավական հիմքերը –** Կապան համայնքի ավագանու 2023 թվականի հունիսի 28-ի N 81-Ա որոշում՝ 2024 թվականի հունիսի 26-ի N 80-Ա որոշման փոփոխություններով և <<Հայաստանի Հանրապետության 2024 թվական իպետական բյուջեի մասին>> Հայաստանի Հանրապետության 2023 թվականի դեկտեմբերի 07-ի ՀՕ-386-Ն օրենք։

**1․ Ծրագրի սկիզբը և ավարտը -** Շինարարական աշխատանքների սկիզբ՝ 09 հունիս 2024թ, ավարտը՝ 09 հունիս 2024թ։

**2․ Ծրագրի նախագծային արժեքը -** Համաձայն ՀՀ Սյունիքի մարզի Կապան համայնքի Արծվանիկ բնակավայրի ջրամատակարարման համակարգի բարելավման նախագծանախահաշային փաստաթղթերի արտաքին համակարգի բարելավման արժեքը կազմում է 186 447,38 հազար դրամ, բաշխիչ ցանցի բարելավման արժեքը՝ 184 964,11 հազար դրամ, ընդհանուր նախագծային արժեքը կազմում է 371 411,49 հազար դրամ։

**3․ Համայնքի առկա խնդիրները և նախնական վիճակի նկարագրությունը –** Կապան համայնքի Արծվանիկ ազդակիր գյուղն ունի խմելու ջրամատակարարման խնդիր։ Բնակչության 50%-ն է ապահովված 24 ժամյա ջրամատակարարմամբ, հիմնականում գյուղի ներքևի հատվածը։ Բնակչության 50%-ը ձմռան ամիսներին ունենում է 7-8 ժամ ջրամատակարարում, իսկ ամռան ամիսներին՝ լավագույն դեպքում՝ 3-4 ժամ։Իրավիճակն ավելի է վատացել վերջին տարիներին՝ կտրուկ տաքացմամբ պայմանվորված։

**4․ Ծրագրի նպատակը –** Արծվանիկ գյուղի ամբողջ բնակչությանը խմելու ջրով ապահովելն է։

**5․ Ծրագրով հաստատված վերջնական ակնկալվող արդյունքները –** Բարելավված ջրամատակարարման համակարգ՝ մոտ 400 բնակիչների համար /123 տնային տնտեսություն/։

**6․ Ծրագրի փաստացի արդյունքները –** Ծրագրի ավարտից հետո՝ ապահովված ջրամատակարարում։

**7․ Ծրագրի շահառուները –** Ծրագրի ուղղակի շահառուներ են հանդիսանալու Արծվանիկ գյուղի 755 բնակիչներից 400-ը, 123 տնային տնտեսություն։ Ջրի ավելացմամբ պայմանավորված, ծրագիրը դրական ազդեցություն կունանա նաև գյուղի ողջ բնակչության, ինչպես նաև գյուղի դպրոցի, մանկապարտեզի և տարեցների կենտրոնի համար։

**8․ Ծրագրի շրջանակում նախատեսված միջոցառումները և դրանց ընտրության հիմնավորումները –** Ծրագրի շրջանակում նախատեսվում է ապահովել Արծվանիկ բնակավայրի խմելու ջրամատակարարումը։ Արծվանիկն ազդակիր բնակավայր է, այստեղէ գտնվում տարածաշրջանում ամենամեծ պոչամբարը։ Ծրագրի իրականացմամբ լուծվում է կենսական նշանակության խնդիր, որը ներկա պահին ազդակիր բնակավայրերի ամենաառաջնահերթ խնդիրն է։

**2․ ԾՐԱԳՐԻ ԻՐԱԿԱՆԱՑՈՒՄԸ**

**1․ Ծրագրի իրականացման փաստացի արժեքը -** Ծրագրի պայմանագրային արժեքը կազմում է 325 889,5 հազար դրամ, այդ թվում 322999,5 հազար դրամ՝ շինարարական աշխատանքներ, 1000,0 հազար դրամ՝ հեղինակային հսկողություն, 1890,0 հազար դրամը՝ տեխնիկական հսկողություն։

2024 թվականի դեկտեմբերի 31-ի գրությամբ իրականացվել են 73104,304 հազ․ դրամի աշխատանքներ։

2024 թվականի մասհանումների գումարը կազմում է 251092,8 հազար դրամ։

**2․ Ծրագրի փաստացի շահառուները –** Ծրագրի փաստացի շահառուները հնարավոր կլինի նշել ծրագրի ավարտից հետո։

**3․ Ծրագրի շրջանակում իրականացված միջոցառումները –** Շինարարական աշխատանքներն ընթացքի մեջ են, իրականացվել են 73 104,304 հազար դրամի աշխատանքներ, հիմնականում՝ <<Արտաքին ցանցի բարելավում>> աշխատանքներից քանդման, հողային, շինարարական և տեխնոլոգիական աշխատանքները։

**4․ Ծրագիրն իրականացնող և աջակցողները –** Պատվիրատուն Կապանի համայնքապետարանն է, **շ**ինարարական աշխատանքներն իրականացնում է <<ԱրտՊլաս>> ՍՊ ընկերությունը, տեխնիկական հսկողությունը՝ <<Սամալիա>> ՍՊ ընկերությունը։

**5․ Ծրագրի փաստացի վերջնական արդյունքների նկարագրությունը –** Փաստացի վերջնական արդյունքները հնարավոր կլինի նշել ծրագրի ավարտից հետո։

**6․ Հաշվետվության հրապարակումը –** Կապան համայնքի ավագանու հերթական նիստի օրը՝ 11 փետրվար 2025թ։

***ԿԱՊԱՆ ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ***

***11 փետրվար 2025թ***